દ્રાસ, 23 જુલાઇ : વાત 15 વર્ષ પહેલાના સમયગાળાની છે. 3 મે, 1999ના રોજ સરહદ પર રહેતા એક ભરવાડે ભારતીય સેનાને સમાચાર આપ્યા કે કેટલાક અજાણ્યા લોકો આપણી સીમામાં દાખલ થયા છે. ભરવાડે આપેલી માહિતી પર તરત જ કાર્યવાહી કરતા ભારતીય સેનાએ સમગ્ર વિસ્તારમાં પેટ્રોલિંગ તેજ બનાવી દીધું. પેટ્રોલિંગ દરમિયાન જાણવા મળ્યું કે પાકિસ્તાનના સૈનિકો એલઓસી (લાઇન ઓફ કન્ટ્રોલ) ઓળંગીને ભારતમાં દાખલ થઇ ગયા છે. બસ, પછી તો જોત જોતામાં યુદ્ધનું રણશિંગુ ફૂંકાઇ ગયું.